Samuti olen ma veendunud, et "Any publicity is good publicity" ei tööta enam. Õnneks. Ei ole nii, et mõtleme suvalise kreatiivse mõtte ja valmistame kalli ja kreatiivse teleklipi ja müüb mis mühiseb. Selliste teoste puhul  juhtub mõnikord ka see, et "reklaamikunst" elab täiesti omaette elu ning seos ettevõttega jääb olematuks. Ka ei usu ma teooriat, et ilus reklaam mõjutab oluliselt ettevõtte üldist kuvandit. Ettevõtte kuvand sünnib paljude erinevate komponentide koosmõjul ja see ei saa kunagi valmis. Ainult ilusast reklaamist ei piisa.